paragraph_text: Ovo pravilo uvedeno je u vrijeme Rimske Republike, a odnosilo se na pitanje može li ništavan legat protekom vremena konvalidirati. Katonovo pravilo može se objasniti samo formalističkim karakterom ranog rimskog prava. Nepoznate su okolnosti pod kojima je Katon dao svoje mišljenje, no pretpostavlja se da je utemeljeno na pravljanju oporuke per aes et libram (broncom i vagom). Da bi bila napravljena ovakva oporuka, oporučitelj je morao napraviti mancipaciju svoje ostvine familiae emptori (uzimatelju imanja). Prava mancipacija bila je trenutna predaja, stoga je Katon vjerojatno tvrdio da je jedino vlasništvo koje pojedinačno može biti predmet legata ono koje je u vlasništvu (i u vezi s tim podobno za predaju) u trenutku mancipacije, odnosno kada je napravljena oporuka. Stoga su Sabin i Kasije držali su kako je legat bez uvjeta ništavan ako bi oporučitelj umro, a legator bio oslobođen u trenutku oporučiteljeve smrti.Watson, 1992., str. 67.